Diari Oficial de la Generalitat Valenciana


Sumari del DOGV 3991, del 03-05-2001 (2001/3517)

Informació pública de la convocatòria de provisió en propietat, mitjançant concurs oposició lliure, d'una plaça de director d'escoles esportives.
-------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3517


Data del document
:   02-04-2001

Organisme emissor
:   Ajuntament de Paiporta

Tipus de document
:   Convocatòria

Descriptors 

:   * Paiporta
    * esport
    * concurs administratiu
    * administració local

Informació pública de la convocatòria de provisió en propietat, mitjançant concurs oposició lliure, d'una plaça de director d'escoles esportives. [2001/Q3517]
  
Es convoca un procés selectiu per a la provisió, en propietat, d'una plaça de director d'escoles esportives, que pertany a l'oferta d'ocupació de 2000, mitjançant el sistema de concurs oposició lliure, d'acord amb les bases següents:
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'un lloc de director d'escoles esportives a la plantilla de personal laboral fix d'aquest ajuntament.
  
1.2 El lloc de director d'escoles esportives es troba inclòs a la plantilla de personal laboral fix i està dotat amb les retribucions indicades al pressupost municipal.
  
1.3 La provisió del lloc d'aquesta convocatòria s'efectuarà mitjançant el sistema de concurs oposició lliure.
  
Segona. Condicions dels aspirants
  
2.1 Per a prendre part en aquest concurs oposició, els aspirants hauran de complir les condicions següents:
  
a) Posseir la nacionalitat espanyola o, d'acord amb el que s'estableix en la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Unió Europea, tenir la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals fets per la Unió Europea i ratificats per Espanya, siga aplicable la lliure circulació de treballadors en els termes en què aquesta es troba definida al tractat constitutiu de la Unió Europea.
  
b) Tenir complits 18 anys d'edat, i no excedir d'aquella en què manquen menys de 10 anys per a la jubilació forçosa per edat.
  
c) Estar en possessió del títol de batxiller superior, Formació Professional de segon grau o equivalent.
  
d) No patir malaltia o defecte físic que impedisca l'exercici de les funcions que corresponent.
  
e) No haver sigut separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
2.2 Totes les condicions enumerades les hauran de complir els aspirants el darrer dia en què finalitze el termini de presentació d'instàncies, tret de les indicades a la lletra e), que es referirà al moment d'acabament de les proves selectives amb la publicació de la llista d'aprovats.
  
Tercera. Instàncies
  
3.1 Les instàncies en què se sol·licita prendre part a les proves selectives convocades s'adreçaran a l'alcalde president de l'ajuntament, acompanyades del justificant d'haver ingressat a la Tresoreria Municipal la quantitat de 2.500 pessetes en concepte de drets d'examen.
  
3.2 Es presentaran dins del termini de 20 dies naturals, comptadors des de l'endemà de la publicació de l'anunci d'aquesta convocatòria en el Butlletí Oficial de la Província de València, al Registre General de l'ajuntament, els dies laborables i en hores d'oficina, o en la forma determinada per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 A la instància, els sol·licitants hauran d'adjuntar els documents que s'hagen de valorar a la fase de concurs, així com un projecte que tracte sobre el títol «Planificació i organització d'escoles esportives municipals» que es valorarà a l'entrevista personal.
  
3.4 Els sol·licitants manifestaran a les instàncies que compleixen totes i cada una de les condicions exigides a la base segona que fan referència a la data en què acaba el termini de presentació d'aquestes, i que es comprometen a prestar el jurament o promesa establit en el Reial Decret 707/1979.
  
Quarta. Admissió d'aspirants
  
4.1 Una vegada finalitzat el termini de presentació d'instàncies, la Presidència de la corporació aprovarà la llista provisional de aspirants admesos i exclosos, que es farà pública al tauler d'edictes de la corporació, i es concedeix un termini de 10 dies per a l'esmena de defectes pels aspirants exclosos.
  
Aquestes reclamacions, si n'hi ha, s'acceptaran o es rebutjaran en la resolució mitjançant la qual s'aprove la llista definitiva, que es farà pública, així mateix, en la forma indicada.
  
4.2 El que s'ha dit anteriorment s'entén sense perjudici del que s'estableix en l'article 71 de la Llei 30/1992, de 26 de novembre.
  
Cinquena. Tribunal qualificador
  
5.1 El tribunal qualificador estarà constituït en la forma següent:
  
- President: l'alcalde president o membre de la corporació en qui delegue.
  
- Vocals:
  
· Un representant de la Comunitat Autònoma Valenciana.
  
· El secretari de la corporació.
  
· Un funcionari amb experiència a l'àrea esportiva municipal designat per l'Alcaldia.
  
· Un representant sindical nomenat per l'Alcaldia a proposta de les organitzacions sindicals.
  
- Secretària: la secretària de l'Àrea d'Interior, o funcionari en qui delegue.
  
5.2 La designació dels membres del tribunal, titulars i suplents, es farà pública al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstenir-se de formar part d'aquest quan concórreguen les circumstàncies establides en l'article 28 de la Llei 30/1992.
  
5.5 Els aspirants podran recusar els membres del tribunal en els termes establits en l'article 29 del mateix text legal.
  
5.6 El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
5.7 El tribunal es classifica en la categoria tercera a l'efecte establit en la Resolució de 22 de març de 1993, i la percepció de les assistències que corresponguen als seus membres.
  
Sisena. Desenvolupament i publicitat de les proves
  
6.1 Les bases, una vegada aprovades, es publicaran íntegres en el Butlletí Oficial de la Província de València i en el Diari Oficial de la Generalitat Valenciana.
  
6.2 Tots els anuncis de tràmits posteriors es publicaran al tauler d'edictes de la corporació, tal i com es concreta en els distints epígrafs de aquestes bases.
  
6.4 El començament del primer exercici s'anunciarà, així mateix, al tauler d'edictes de la corporació amb 15 dies d'antelació, com a mínim, i s'expressarà a l'anunci el dia, l'hora i el lloc en què tindrà lloc.
  
6.5 El començament dels altres exercicis s'anunciarà, igualment, al tauler d'anuncis de l'ajuntament i al local on s'haja fet la prova precedent, i caldrà que transcórrega entre la realització de l'un i de l'altre exercici un termini mínim de 48 hores i fer-se públic l'anunci de començament amb una antelació mínima de 24 hores.
  
6.6 Els opositors seran convocats per a cada exercici en crida única, tret de casos de força major, justificats com cal i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada al sorteig realitzat a aquest efecte.
  
Setena. Sistema de selecció
  
La selecció dels aspirants es durà a cap mitjançant concurs oposició lliure.
  
Les fases de la selecció es desenvoluparan en aquest ordre: fase d'oposició, fase de concurs i entrevista personal.
  
7.1 Fase d'oposició.
  
Constarà de dos exercicis de caràcter obligatori i eliminatoris:
  
7.1.1 Primer exercici.
  
Consistirà a contestar per escrit un tema dels indicats al temari que hi ha a l'annex I d'aquesta convocatòria. La durada d'aquest exercici serà d'una hora.
  
7.1.2 Segon exercici.
  
Consistirà a contestar per escrit dos temes a elegir entre tres dels indicats al temari que hi ha a l'annex II d'aquesta convocatòria.
  
La durada d'aquest exercici serà d'una hora.
  
7.2 Fase de concurs.
  
7.2.1 El tribunal apreciarà en aquesta fase els següents mèrits al·legats i justificats com cal pels aspirants:
  
1. Experiència professional.
  
1.1 Es valorarà 0,1 punts per cada mes complet de serveis en lloc igual o similar en actiu a les distintes administracions públiques fins a un màxim de 4 punts.
  
1.2 L'exercici de llocs de treball fora de l'administració pública amb destinació definitiva o provisional que guarden similitud amb el contingut tècnic i l'especialització del lloc sol·licitat, es valorarà fins a un màxim de 2 punts, a raó d'un màxim de 0,1 punts per mes.
  
2. Formació personal.
  
2.1 Cursos de formació i de perfeccionament genèrics. Es valoraran fins a un màxim d'1 punt els cursos de formació i de perfeccionament de caràcter general o sectorial que tot i tenir per objecte la formació en alguna de les àrees de coneixement pròpies de l'organització actuació de l'administració, no tinguen relació directa amb les funcions de treball del lloc convocat.
  
La valoració de cada curs es farà en funció de la durada d'acord amb l'escala següent:
  
a) De 100 o més hores: 0,75 punts.
  
b) De 75 o més hores: 0,50 punts.
  
c) De 50 o més hores: 0,40 punts.
  
d) De 25 o més hores: 0,20 punts.
  
2.2 Cursos de formació i perfeccionament específics. Es valoraran fins a un màxim de 3 punts els cursos de formació i de perfeccionament de caràcter sectorial que tinguen relació directa amb les funcions del lloc de treball convocat. La valoració de cada curs es farà de la manera següent:
  
a) Cursos de monitor d'àmbit nacional: 1,5 punts cada curs.
  
b) Animador d'esport per a tots: 1 punt.
  
c) Altres cursos esportius: 1 punt.
  
2.3 Altres mèrits. El tribunal podrà concedir fins a un màxim d'1 punt per la concurrència de qualsevol altra circumstància no contemplada en aquest barem, sempre que tinga una vinculació directa amb el contingut del lloc de treball.
  
3. Titulació de valencià. De la Junta Qualificadora de Coneixements de Valencià, sense que puguen acumular-se, és a dir, els superiors contenen la puntuació dels inferiors:
  
Nivells de la Junta Qualificadora:
  
- Oral: 0,25 punts.
  
- Elemental: 0,50 punts.
  
- Mitjà: 0,75 punts.
  
- Superior: 1 punt.
  
Seran mèrits puntuables per a cada concursant els obtinguts fins al dia de publicació de l'anunci d'aquesta convocatòria al tauler d'anuncis d'aquest ajuntament.
  
7.3 Entrevista personal que versarà sobre el projecte presentat sota el títol «Planificació i organització d'escoles esportives municipals» en la qual se valorarà, fins a un màxim de 2 punts, la capacitat de síntesi, els coneixements sobre la matèria i les aportacions de l'aspirant.
  
Vuitena. Qualificació
  
8.1 Els membres del tribunal qualificaran els exercicis obligatoris de la fase d'oposició amb una puntuació de 0 a 10 punts, i seran eliminats els aspirants que no aconseguisquen un mínim de 5 punts en cada un d'ells.
  
8.2 Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell.
  
8.3 La qualificació de cada exercici es farà pública el mateix dia en què s'acorden, i s'exposarà al tauler d'anuncis de l'ajuntament i al local on s'haja fet la prova respectiva, almenys amb 24 hores d'antelació al començament del exercici següent.
  
8.4 La qualificació definitiva es determinarà sumant els punts obtinguts a les fases d'oposició, concurs i entrevista personal.
  
8.5 El tribunal farà pública la llista d'aprovats, i aquests no podran superar el nombre de places convocades.
  
Novena. Relació d'aprovats i presentació de documents i contractació
  
9.1 Una vegada acabada la qualificació dels aspirants, el tribunal publicarà al tauler d'edictes la relació d'aspirants per ordre de puntuació obtinguda i l'elevarà a l'autoritat competent per a formalitzar el contracte de treball corresponent amb l'aspirant que haja obtingut la puntuació major, sense que en cap cas la proposta a què es fa referència puga superar el nombre de places vacants convocades.
  
9.2 L'aspirant que haja obtingut la qualificació major presentarà a la Secretaria General de l'ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part al concurs oposició s'exigeixen a la base segona, és a dir:
  
a) Certificat de naixement, que es podrà suplir amb la fotocòpia del document nacional d'identitat (aquesta darrera caldrà presentar-la acompanyada de l'original per a compulsar-la).
  
b) Còpia autenticada o fotocòpia (que caldrà presentar-la acompanyada de l'original per a compulsar-la) del títol que tinga, entre els exigits a l'apartat 2.1.c o el justificant d'haver pagat els drets per a l'expedició d'aquests. Si aquests documents estigueren expedits després de la data en què va expirar el termini de presentació d'instàncies, caldrà justificar el moment en què van acabar els estudis.
  
c) Certificat acreditatiu de no patir malaltia o defecte físic que impossibilite el normal exercici de la funció.
  
d) Declaració de no haver sigut separat, mitjançant expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques.
  
Tot això amb referència a la data d'acabament dels exàmens.
  
e) Declaració jurada de no trobar-se incurs en causa d'incapacitat específica prevista en la legislació vigent i que en faria nul el nomenament, d'acord amb el que s'estableix en el Reial Decret Legislatiu 781/1986, de 18 d'abril.
  
El qui tinga la condició de funcionari públic estarà exempt de justificar documentalment les condicions i els requisits ja demostrats per a obtenir el seu nomenament anterior, i caldrà que presente un certificat del ministeri, comunitat autònoma, corporació local o organisme públic de què depenga que n'acredite la condició i les circumstàncies que consten al seu expedient personal.
  
El qui dins del termini indicat, i tret de causes de força major, no presente la documentació, o de l'examen d'aquesta es deduira que manca d'algun dels requisits assenyalats a la base segona, no podrà ser contractat, i totes les seues actuacions romandran anul·lades, sense perjudici de les responsabilitats en què poguera haver incorregut per falsedat a la instància.
  
Deu. Nomenament en propietat i presa de possessió
  
El tribunal, a què es fa referència al punt 5.1, anterior, elevarà una proposta de nomenament en favor de l'opositor aprovat, i l'òrgan competent de l'ajuntament durà a cap la corresponent contractació del proposat com a coordinador d'activitats i instal·lacions esportives, amb caràcter de personal laboral fix.
  
Si no es formalitza el contracte en el termini de 20 dies sense causa justificada, restarà en la situació de cessant.
  
Onze. Incidències
  
11.1 El tribunal resta facultat per a resoldre els dubtes que es presenten i prendre els acords necessaris per al bon ordre del concurs oposició en tot allò no establit en aquestes bases.
  
11.2 La convocatòria, les bases d'aquesta i tots els actes administratius que es deriven d'aquesta i de l'actuació del tribunal podran ser impugnats per les persones interessades, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Legislació aplicable
  
En tot allò no previst en aquestes bases caldrà atendre al que s'estableix en les lleis 7/1985, de 2 d'abril, i 30/1984, de 2 d'agost; Decret Legislatiu de 24 d'octubre de 1995, del Consell de la Generalitat Valenciana, mitjançant el qual s'aprova el Text Refós de la Llei de la Funció Pública Valenciana; Reial Decret Legislatiu 781/1986, de 18 d'abril; Reial Decret 364/1995, de 10 de març, i les altres disposicions complementàries vigents.
  
ANNEX I
  
Tema 1. La Constitució espanyola de 1978. Nocions generals. Drets i deures fonamentals dels espanyols.
  
Tema 2. L'estat espanyol: idees generals. El Govern. Les Corts Generals.
  
Tema 3. La Comunitat Valenciana, l'estatut d'autonomia. La Generalitat Valenciana, les Corts Valencianes, el president i el Consell.
  
Tema 4. Drets i deures dels funcionaris de l'administració local. Els drets econòmics. Règim disciplinari.
  
Tema 5. La província. La divisió territorial de l'estat en províncies. Els òrgans de govern provincials: el president de la diputació.
  
Tema 6. El municipi: concepte. Els òrgans de govern municipal: l'alcalde, el ple i la comissió de govern.
  
ANNEX II
  
Tema 1. La iniciació esportiva en edat escolar. Fases o etapes.
  
Tema 2. Sistema esportiu. Concepte i elements.
  
Tema 3. Conceptes bàsics sobre instal·lacions esportives. Requisits.
  
Tema 4. La Llei de l'Esport de 1990. Anàlisi.
  
Tema 5. Figures associatives esportives d'àmbit estatal en la Llei de l'Esport.
  
Tema 6. Federacions esportives. Definició, finalitat i tipus.
  
Tema 7. Empreses de serveis esportius. Tipus i tràmits.
  
Tema 8. El director esportiu o gerent. Funcions. Decisió. Motivació.
  
Tema 9. Aspectes essencials sobre preparació de pressupostos i controls.
  
Tema 10. Jocs i esports alternatius.
  
Tema 11. Classificació dels esports.
  
Tema 12. Vies d'esport. Tipologies d'organització.
  
Tema 13. Nivell de programes esportius municipals.
  
Tema 14. Models periòdics de planificació de l'entrenament. Macrocicles i microcicles.
  
Tema 15. Models de gestió esportiva dels serveis públics.
  
Tema 16. Elements que conformen l'estructura del servei esportiu municipal.